armvectores/hy_wikipedia_2023 huggingface dataset:
Գորտուկ (մուլտֆիլմ)

«Գորտուկ» (ռուս.՝ Лягушонок), 1983 թվականի խորհրդային կարճամետրաժ տիկնիկային մուլտֆիլմ՝ ստեղծված սլովակ բանաստեղծուհի Լյուդմիլա Պոդյավորինսկայի բանաստեղծության հիման վրա։
«Ուրախ կարուսել» № 14 մուլտիպլիկացիոն ալմանախի երեք սյուժեներից առաջինը։


== Սյուժե ==
Ճահճում ապրող գորտերի ընտանիքում ծնվում է գորտուկը։ Նա շատ լավն էր, և ճահճի բոլոր բնակիչներն սկսում են գալ գորտերին հյուր, որպեսզի նրան նվերներ տան և նրա համար անուն մտածեն։


== Նկարահանող խումբ ==


== Ծանոթագրություններ ==


== Գրականություն ==
«Детская литература» изд. Детская Литература, 1974 год.


== Արտաքին հղումներ ==
«Գորտուկ» մուլտֆիլմը «Անիմատոր.ռու» կայքում
«Գորտուկ»(անգլ.) ֆիլմը Internet Movie Database կայքում
«Գորտուկ» մուլտֆիլմը youtube.com կայքում
Եկմալ (Կարաքիլիսայի գավառ)

Եկմալ, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի աջ կողմի Շառիան վտակի ստորին հոսանքի աջ կողմում։


== Բնակչություն ==
XIX դարի 70-80-ական թվականներին հայկական բավականին մեծ գյուղ էր։ XIX դարավերջին բնակվում էին միայն 8-25 տուն քուրդ բնակիչ։


== Անվանի մարդիկ ==
Այս գյուղից էին կոմպոզիտոր Մակար Եկմալյանի ծնողները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նեկրասովո (գյուղ, Յարոսլավսկի շրջան)

Անվան այլ կիրառումների համար տե՛ս՝ ՆեկրասովոՆեկրասովո (ռուս.՝ Некрасово), գյուղ Ռուսաստանի Յարոսլավլի մարզի Յարոսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 77 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պլաոշնիկ

Պլաոշնիկ (կամ կարճ՝ Պլաոշ (մակեդոներեն՝ Плаошник, Плаош), Օխրիդ հնագույն քաղաքի պատմական կենտրոն, այժմ՝ հնագիտական պեղումների վայր, խոշոր հոգևոր, մշակութային և զբոսաշրջային կենտրոն։ Գտնվում է Օխրիդյան լճի արևելյան ափին, Սամուիլյան ամրոցից 250 մետր բարձրության վրա։


== Պատմություն ==
Դեռ 893 թվականին այս վայրում կառուցվել էր  սուրբ Կլիմենտ Օխրիդեցու տաճարը, և այդ կառույցը համարվում էր ամենահներից մեկը քաղաքի տարածքում։ Տաճարը դարձավ խոշորագույն մշակութային և կրթական կենտրոնը շրջանում, քանի որ նրանում գործում էր հռչակավոր Օխրիդի գրադպրոցը, որտեղ ուսուցման համար օգտագործվում էր նորաստեղծ սլավոնական այբուբենը՝ Կիրիլիցան։ Դպրոցը նշանակալի ազդեցություն թողեց սլավոնական գրի և գրականության ձևավորման վրա, այնտեղ սովորեցին մի քանի հազար աշակերտներ։ Սուրբ Կլիմենտը թաղվեց տաճարից ոչ հեռու իր ձեռքով սարքած դամբարանում։ Այնուամենայնիվ Օսմանյան կայսրության տիրապետության ժամանակ կառույցները բազմաթիվ անգամ թալանվեցին և ավերվեցին, շատ կրոններ և մշակութային արժեքներ կորսվեցին, Կլիմենտ Օխրիդեցու տաճարը ամբողջությամբ վերացվեց, իսկ նրա հիման վրա կառուցվեց մզկիթ։


== Վերականգնողական աշխատանքներ ==
Վանքային համալիրի վերածնունդը սկսվեց ընդամենը 2000 թվականի դեկտեմբերին։ Այդ նպատակով մշակվեցին մասշտաբային նախագծեր, որոնց իրականացման համար զբաղվում էին մի քանի հարյուր որակավորված մասնակգետներ ամբողջ երկրից։ Ունեցած հին գծագրերի միջոցով 2002 թվականի օգոստոսին նրանց հաջողվեց եկեղեցին վերականգնել իր սկզբնական տեսքով՝ ընդհուպ մինչև ինտերիերը։ Նոր վանքը անվանեցին սուրբ Պանտելեիմոնի հիշատակին, արդյունքում այստեղ վերադարձան որոշ  արժեքավոր մասունքներ, մասնավորապես այստեղ պահվում է սուրբ Կլրիմենտի մարմարե սարկոֆագը, 11-12-րդ դարերի գեղարվեստը, այն ժամանակվա հին հատակի հատվածներ։ Նշանակալի է, որ ճարտարապետների կողմից պատրաստվեց ապակե հատակ, որի միջով այցելուները կարող են դիտել ներքևում գտնվող ավելի հին վանքի փլատակները։
Ժամանակի հետ վերականգնվեց և Օխրիդի գրադպրոցը, նոր կառույցը ստացավ Սլավոնական համալսարան անվանումը։ Համալսարանն ընդգրկում է մեծ գրադարան՝ հին ձեռագրերի և գրքերի պահպանման համար, ինչպես նաև պատկերասրահ՝ 800-ից ավելի սրբապատկերներով։ Հնագիտական պեղումների արդյունքում հետազոտողները հայտնաբերեցին բազիլիկի հիմքեր, կնքավազաններ, 5-6-րդ դարերի նախշերով խճանկարային հատակներ, մարդիկ և կենդանիներ պատկերող զարդաքանդակներ։ Ղեկավարությունը պլանավորում է հետագայում շարունակել Պլաոշնիկի վերականգնումը և հնարավորինս նրա բոլոր օբյեկտները հասցնել ամբողջական վերականգնման։


== Հղումներ ==
Culture – Republic of Macedonia Archived 2012-06-30 at Archive.is Archaeology – Depot with Venetian Silver Coins Excavated, Večer, 10 October 2007


== Ծանոթագրություններ ==
Ղրիմի հայկական դպրոցներ

Ղրիմի հայկական դպրոցներ, գործել են XI դարից սկսած, զարգացում են ապրել XIV-XV-րդ դդ․։ Նշանավոր էին Կաֆայից (Թեոդոսիա) ոչ հեռու գտնվող Ս․ Անտոն անապատի դպրոցը (1425-1450) և Ս․ Խաչ վանքի ճեմարանը (XIV-XVII-րդ դդ․)։ Անապատի դպրոցում աչքի է ընկել հռետոր, իմաստասեր Սարգիսը, Ս․ Խաչ վանքի ճեմարանում՝ րաբունապետ Ստեփանոս Թոխաթեցին, Հակոբ Կաֆայեցին։ Դպրոցներ են եղել նաև Ղարասուբազարի, Սուրխաթի հայկ․ եկեղեցիներին կից։ Դրանց կյանքում աշխուժացում է նկատվում Ղրիմը Ռուսաստանին միանալուց (1783) հետո։ Նոր Նախիջևան արտագաղթած հայերի որոշ մասը վերադառնում է Ղրիմ։ XX-րդ դ․ սկզբին ստվարանում է Արևմտյան Հայաստանից գաղթած հայերի թիվը։ Օգտվելով ռուս, կառավարության տված արտոնություններից՝ հայերը դպրոցներ են հիմնում Ղրիմի տարբեր քաղաքներում։ Դրանց մեջ առանձնանում է Մանվել Գյումուշխանեցու նախաձեռնությամբ և հայ հասարակայնության աջակցությամբ հիմնադրված Ղարասուբազարի միդասյան (1880-ական թթ․ երկդասյան) դպրոցը (1816), որը Լազարյան ճեմարանի նախապատրաստականներից Էր։ Այստեղ է սովորել Կարա-Մուրզան։ Ղարասուբազարում գործել է նաև հայ կաթոլիկների դպրոց (1822 թվականից)։ 1800 թվականին Սիմֆերոպոլում հիմնադրվել է միդասյան ծխական երկսեռ դպրոց, որը վերելք է ապրել Ա․ Բահաթրյանի, Հովհ․ Նազարյանի օրոք։ Այստեղ 1895 թվականին քառաձայն երգչախումբ է ստեղծել նրա սան Ա․ Սպենդիարյանը։ 1860 թվականին Սիմֆերոպոլում հիմնվել է ևս մեկ երկդասյան ծխական դպրոց։ Սիմֆերոպոլի կաթոլիկ հայերը նույնպես ունեին իրենց դպրոցը (հիմն․ 1863 թվականին)։ Դպրոցներ են հիմնադրվել նաև Թեոդոսիայում (1817), Կերչում, Արմյանսկում, Եվպատորիայում, Յալթայում։ 1903 թվականին Ղրիմում գործել է տարրական ծխական երկսեռ 10 դպրոց, որտեղ ավանդվում էին հայոց լեզու, թվաբանություն, ռուսաց լեզու, հետագայում՝ բարոյագիտություն, քերականություն, աշխարհագրություն և այլն։ Ղրիմի հայկական դպրոցներից ամենանշանավորը Թեոդոսիայի Խալիբյան վարժարանն էր։
Ռոսկոշնոե (այլ կիրառումներ)

Ռոսկոշնոե, կարող է վերաբերել՝

Ռոսկոշնոե - ավան, Ուկրաինայի Դոնեցկի մարզի Կոնստանտինովսկիում
Ռոսկոշնոե - գյուղ, Ուկրաինայի Կիրովոգրադի մարզի Գոլովանևի շրջանում
Ռոսկոշնոե - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Հնատիպ գիրք

Հնատիպ գիրք, մինչև 1800 թվականը տպագրված գրքերի անվանումը։ Հնատիպ գրքերը բազմաբովանդակ են, բայց գերակշռում են կրոնաբարոյական բնույթի երկերը։ Հրատարակվել են նվազագույն տպաքանակով, թղթի, քիչ դեպքերում՝ մագաղաթի վրա։ 1520-ական թվականներից սովորական են դարձել անվանաթերթերը, որոնք մեծ մասամբ երկարաշունչ են, ծանրաբեռնված։ Այնտեղ նշվել են հեղինակի անունը (միշին մասերում), գրքի հրատարակման վայրը, թվականը, տպարանը, տպագրության վերաբերյալ արտոնությունը ևն։ Չնայած XV դ. վերջերից մինչև XVI դ. 20-ական թթ. ընկած ժամանակաշրջանում տպագիր գրքի ձևավորման մեջ կատարված փոփոխություններին՝ շատ կողմերով պահպանվել են XV դ. ավանդները (հիշատակարաններ, պարտադիր զարդագրեր գրքի գլուխների կամ բաժինների սկզբներում, գլխազարդեր, վերջազարդեր, լուսանցագարդեր են)։
Գրքերը կազմվել են և մեծ մասամբ դրվել տախտակե կաշեպատ զարդարուն կազմեր։ Հնագիտական գրքերի մի մասը, նրանց նախնական տեսակը ինկունաբուլաներն են։ Ռուսաստանում հնատիպ են կոչվում մինչև Պետրոս I-ի կողմից 1708 թվականին քաղաքացիական տառատեսակ մտցնելը լույս տեսած գրքերը։ 
Հայերեն հնագույն գրքերի թիվն անցնում է 1000-ից։ Հայոց բանասիրության ավանդույթով հնատիպ են համարվում մինչև 1800 թվականի դեկտեմբերի 31-ը (ոմանց կարծիքով՝ մինչև 1825 թվականը) տպագրված հայատառ գրքերը։


== Գրականություն ==
Թևոդիկ, Տիպ ու տառ, ԿՊ 1912։
Հայ գիրքը և տպագրության արվեստը, Ե., 1958։
Հայ հնատիպ գրքի մատենագիտական ցուցակ 1512—1800, Ե., 19 63։
Անապու

Անապու (պորտ.՝ Anapu), համայնք Բրազիլիայում՝ Պարա նահանգի կազմում։ Գտնվում է Պարա նահանգի հարավարևմտյան մարզում։ Մտնում է Ալտամիրայի գավառի կազմի մեջ։ Բնակչությունը կազմում է 6425 մարդ՝ 2006 թվականի տվյալներով։ Գրավում է 11 895,212 կմ2 տարածք։ Բնակչության խտությունը՝ 0,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 53 463 468,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 6 860,45 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,645 (տվյալները՝ ՄԱԿ-ի զարգացման ծրագրի)։
Արագություն։ Ավտոբուս 657

Արագություն։ Ավտոբուս 657 (անգլ.՝ Heist), ռեժիսոր Սկոտ Մանի կրիմինալ թրիլլեր։ Նկարահանվել է Ստիվեն Սեֆերի և Մաքս Ադամսի գրած սցենարի հիման վրա։ Գլխավոր դերերում հանդես են գալիս դերասաններ Ռոբերտ Դե Նիրոն, Ջեֆրի Դին Մորգանը, Քեյթ Բոսվորտը, Դեյվ Բատիստը։ Սցենարի հիմքում ընկած է մի մարդու պատմություն, ով ստիպված է լինում թալանել կազինո և այդ գումարով փրկել դստեր կյանքը։
Նկարահանումներն սկսվել են 2013 թվականի նոյեմբերի 6-ին և անցակացվել են Ալաբամա նահանգի Մոբիլ քաղաքում։ Ֆիմը համաշխարհային հանդիսատեսին է ներկայացվել 2015 թվականի նոյեմբերի 11-ին։ Ֆիլմի բյուջեն կազմում է 22 մլն դոլլար։


== Սյուժե ==
Վոնն (Ջեֆրի Դին Մորգան) աշխատում է հայտնի կազինոներից մեկում։ Նրա դուստրը հիվանդ է և նրան գումար է անհրաժեշտ դստեր վիրահատության համար։ Գումարն ստանալու ակընկալիքով դիմում է իր գործատուին՝ Ֆրենկ Պոուպին (Ռոբերտ Դե Նիրո), ով մերժում է Վոնին։ Նա որոշում է թալանել կազինոն։ Նրան են միանում նաև իր ծանոթները։ Կազինոն կողոպտելու ծրագրի ամեն կետը մանրամասն քննարկում են։ Դժվարությամբ կարողանում են դուրս գալ կազինոյից։
Հայտնվելով անելանելի վիճակում նրանք առևանգում են ավտոբուսը և պատանդ վերցնում ուղևորներին։ Հանցավոր եռյակին սկսում են հետապնդել մի կողմից ոստիկանությունը, մյուս կողմից՝ Ֆրենկի աշխատակիցները։


== Դերերում ==


== Գնահատականներ ==
Ֆիլմն արժանացել է բացասական գնահատականների։ Կինոքննադատներից մեկը՝ Ռոջեր Էբերտը 4-ից 1 է գնահատել։ Metacritic կայքում հավաքել է 37 բալ 100։


== Ծանոթագրություններ ==
Հայկանուշ Երեմյան

Հայկանուշ Գալուստի Երեմյան (մայիսի 10, 1916(1916-05-10), Իգդիր - հունվարի 23, 2003(2003-01-23), Երևան, Հայաստան), թատրոնի և կինոյի հայ դերասանուհի, ՀՀ ժողովրդական արտիստ (1990)։


== Կենսագրություն ==
Հայկանուշ Երեմյանը ծնվել է 1916 թվականին Իգդիրում։ 1918 թվականին հայրենադարձել է։
1937 թվականից Երևանի պետական տիկնիկային թատրոնի դերասանուհի-տիկնիկավար։


== Դերերը թատրոնում ==


== Ֆիլմագրություն ==


== Ծանոթագրություններ ==
Amélie (սաունդթրեք)

Amélie, «Ամելի» ֆիլմի սաունդթրեքը, թողարկվել է 2001 թվականի Virgin Records լեյբլով։ Ֆրանսիացի կոմպոզիտոր Յան Թերսեն գրել է ալբոմի 24 երգերից 22-ը։ Amélie գլխավորել է ֆրանսիական հիթ֊շքերթը, իսկ Billboard Top World Music Albums չարթում զբաղեցրել է 2֊րդ տեղը։ «Comptine d’un autre été: L’Après-midi» կոմպոզիցիան թողաիկվել է որպես սինգլ, և Շվեյցարիայի, Ավստրիայի, Գերմանիայի և Ֆրանսիայի չարթերում զբաղեցրել բարձր հորիզոնականներ։ Ալբոմը սաունթրեքների միջազգային ակադեմիայի կողմից արժանացել է «Ֆիլմի լավագույն երաժշտություն» մրցանակին, արժանացել է նաև «Սեզար» մրցանակին (ֆիլմի լավագույն երաժշտություն)։
Ալբոմի բոլոր թողարկումները ներառում են 20 կոմպոզիցիա, և միայն մեկ ֆրանսիական տարբերակի մեջ ներառվեցին նաև չորս բոնուս֊թրեքներ։


== Երգացանկ ==
Բոլոր երգերի հեղինակն է՝ երգերի հեղինակ Յան Թերսեն, բացառմամբ կոմպոզիցիաներից։


== Ձայնագրման մասնակիցներ ==
Ցուցակը կազմել է Discogs կայքը։


== Պարգևներ և անվանակարգեր ==
Կազմվել է IMDb կայքի կողմից։.


=== Պարգևներ ===
2001 ֊«տարվա կինո կոմպոզիտոր»
2002 ֊«Սեզար» ֆիլմի լավագույն երաժշտություն


=== Անվանակարգեր ===
2001 ֊ մրցանակ BAFTA ֆիլմի լավագույն երաժշտություն
2001 ֊ մրցանակ Phoenix Film Critics Society, լավագույն սաունթրեք


== ՀԻթ շքերթներ ==


== Հավաստագրեր ==


== Ծանոթագրություններ ==
(6473) Վինկլեր

(6473) Վինկլեր (անգլ.՝ Winkler), աստերոիդ աստերոիդների հիմնական գոտում։ Հայտնաբերվել է 1986 թվականի ապրիլի 9-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,684677 ա. մ., առավելագույնը մոտենում է 2,3365 ա. մ. հեռավորության վրա և հեռանում 3,0328 ա. մ.։ Արեգակի շուրջ մեկ ամբողջական պտույտ է կատարում 1606,71 երկրային օրվա ընթացքում, իր ուղեծրով շարժվելով միջինում 0,224061 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6473) Վինկլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոնդերզել

Լոնդերզել (հոլ.՝ Londerzeel), քաղաք Բելգիայի Ֆլամանդական Բրաբանտ նահանգում։ Ըստ 2017 թվականի տվյալների բնակչությունը կազմում է 18․385 մարդ։ Ներառված է Բրյուսելի շրջանի այսպես կոչված «Կանաչ գոտում»։


== Պատմություն ==
Ներկայիս կոմունայի վայրում առաջին հայտնի բնակավայրը եղել է Ֆրանկյան պետության ժամանակաշրջանում, 600-750-ական թվականներին։ Լոնդերզելն առաջացել է երկու հին ճանապարհների խաչմերուկում՝ Ասսե-Մեխելեն և Գրիմբերգեն-Պուրս։ 11-րդ դարում Օպդորպի տարածքը նույնպես պատկանում էր Լոնդերզելին (այսինքն մտնում էր Բրաբանի կազմում)։ Հետագայում այն բաժանվեց նրանից և ընդգրկվեց Ֆլանդրիայի կոմսության կազմում։ 1777 թվականին Լոնդերզելը բավականին մեծ գյուղ էր, որն ուներ 100 տուն և դատական օրենք։
1977 թվականին Բելգիայի կոմունաների կրճատումից հետո Լոնդերզելի տարածքում ընդգրկվեցին Մալդերեն և Ստենխուֆֆել շրջանները։


== Տեսարժան վայրեր ==
Սինթ Քրիստոֆել եկեղեցի
Երեք աշտարակների ամրոց (Kasteel de Drie Torens)
Դիպենշտեյն ամրոց (Kasteel Diepensteyn)
Կալվարինբերգի լեռային մատուռ (De Berch van Calvariën)
Լեյքերենի նախկին երկաթուղային կայարանի շենքը
Լոնդերզելի ամրոց բլրի վրա (Londerzeelse Burcht op de motte)


== Հայտնի անձնավորություններ ==
Ավգուստ Մեեուս (1861–1927), կոմպոզիտոր, դիրիժոր և երգեհոնահար
Լոդ Մեեուս (1892–1971), կոմպոզիտոր, դիրիժոր և երգեհոնահար
Ջերարդ Վալսխապ (1898–1989), գրող, գրականության նոբելյան մրցանակակիր  Нобелевской премии в области литературы
Լեոպոլդ վան Էսբրոկ (1911–2010), քանդակագործ
Յակ վան Ասխե (* 1940), դերասան
Վիլֆրիդ Պաս (* 1940), քանդակագործ, նկարիչ և գրաֆիկական նկարիչ


== Քույր քաղաքներ ==
Գլանդենբախ (Գերմանիա) 2010 թվականից սկսած


== Պատկերասրահ ==

		
		
		


== Ծանոթագրություններ ==


== Արտաքին հղում ==
Официальный сайт коммуны Лондерзел (niederl.)
Մաքսիմ Ռուդակով

Մաքսիմ Ալեքսեևիչ Ռուդակով (հունվարի 22, 1996 թ., Սանկտ Պետերբուրգ, Ռուսաստան), ռուս ֆուտբոլիստ, «Ռոստով» ֆուտբոլային ակումբի դարպասապահն է։ Ռուսաստանի սպորտի վարպետ է։


== Ակումբային կարիերա ==
«Կիրովեց» մանկապատանեկան մարզադպրոցում սկսել է խաղալ հարձակվողի դիրքում, բայց հետո տեղափոխվել է դարպասապահի դիրք ։ Նաև «Լոկոմոտիվ» և «Սմենա» դպրոցների սանն է եղել ։ 2012/13 մրցաշրջանից առաջ դարպասապահը ընդգրկվում է Զենիթի հայտացուցակում 51 համարի մարզաշապիկով։ Երիտասարդական առաջնությունում իր առաջին խաղն անցկացրել է 2012 թ. սեպտեմբերի 28-ին, երբ թիմը տնային հանդիպում էր անցկացնում Լոկոմոտիվի հետ (2:3)։ Առաջնությունում 2012/13 - 2017/18 մրցաշրջաններում հասցրել է մասնակցել 68 հանդիպման և բաց է թողել 77 գնդակ։ ՈւԵՖԱ երիտասարդական առաջնությունում 2013/14 - 2015/16 մրցաշրջաններում մասնակցել է 10 խաղի և բաց է թողել 20 գնդակ։
2016/17 մրցաշրջանից առաջ դարպասապահը վարձավճարով տեղափոխվում է Պենզայի Զենիթ, որտեղ անցկացրած 9 խաղերում բաց է թողնում 20 գնդակ. մրցակիցները 2 անգամ չեն կարողացել գրավել դարպասը, երբ 11 մետրանոց հարվածից հետո գնդակը հետ է մղվել դարպասաձողից։ Ձմեռային ընդմիջման ժամանակ վերադառնում է Զենիթ, որտեղ երկրորդ թիմի կազմում մասնակցելով ՖԱԼ գավաթի 3 խաղերի բաց է թողնում 3 գնդակ։ Մարտ - ապրիլ ամիսներին ՖԱԼ առաջնությունում մասնակցում 3 խաղի բաց թողնելով 11 գնդակ։ Հաջորդ մրցաշրջանում Զենիթի երկրորդ թիմի կազմում մասնկացում է 1 խաղի, երբ թիմը առաջին տուրում հյուրընկալվել էր Շիննիկին (1:2)։ 
2017 թ. ամռանը դարպասապահը վարձավճարով պիտի տեղափոխվեր ֆիննական Հելսինկի, սակայն կարողացավ մեկնել միայն աշնանը, բայց արդեն թիմի հիմնական կազմ։ 2018 թ. հունվարից 1 տարվա վարձավճարային պայմանագիր է կնքվում նոր ակումբի հետ ։ Հելսինկիի կազմում իր առաջին խաղն անցկացնում է հունվարի 26-ին, երբ թիմը գավաթային հանդիպում էր անցկացնում Գնիստանի հետ (8:0)։ Առաջնությունում իր առաջին խաղն անցկացրել է ապրիլի 21-ին, երբ թիմը մրցում էր Կուոպիո քաղաքի թիմի հետ (1:2)։ Ֆիննական ակումբի կազմում կարողանում է դառնալ երկրի չեմպիոն ։
2020 թ. փետրվարի 12-ին դարպասապահը պայմանագիր է կնքում Ռոստովի հետ։


== Ազգային հավաքականի կազմում ==
2012-2015 թթ. հանդես է եկել մինչև 19 տարեկանների ազգային հավաքականի կազմում, երբ թիմը գլխավորում էր Դմիտրի Խոմուխան։ 2014 թ. Գրանատկինի հուշամրցաշարի փոխչեմպիոնն է, մրցաշարի լավագույն դարպասապահը ։ 2015 թ. Եվրոպայի մինչև 19 տարեկանների առաջնության փոխչեմպիոնն է, սակայն խաղադաշտ չի մտել, իսկ թիմի հիմնական դարպասապահը Անտոն Միտրյուշկինն էր։ 
Մինչև 21 տարեկանների ազգային հավաքականի կազմում Նիկոլայ Պիսարևի գլխավորությամբ մասնակցել է 1 խաղի, երբ թիմը 2016 թ. նոյեմբերին ընկերական խաղ էր անցկացնում Շվեյցարիայի հավաքականի հետ (1:2)։


== Նվաճումներ ==
 ՖԱ Հելսինկի

Ֆինլանդիայի չեմպիոն - 2018


== Ծանոթագրություններ ==


== Հղումներ ==
Ռուդակովը footballfacts.ru կայքում
Ռուդակովը soccerway.com կայքում
Ռուդակովը sportbox.ru կայքում
Ռուդակովը transfermarkt.com կայքում
Աշոտավանի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Աշոտավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 11 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մոլդովա 1

Մոլդովա 1, Մոլդովայի միակ պետական հեռուստաընկերությունը։ Հեռարձակումը մեկնարկել է 1958 թվականի ապրիլի 30-ին, ժամը 18:00։ Պատկանում է "Տելեռադիո Մոլդովա" պետական հեռուստառադիոընկերությանը։


== Արտաքին հղումներ ==
Պաշտոնական կայք (ռում.) (անգլ.) (ռուս.)
Վիդեոալիքը ՅուԹյուբ կայքում
Սահմադին

Ավետենց Սահմադին (ծն․ և մահ․ թթ․ անհտ․), 13-րդ դարի հայ մեծահարուստ։ Հիշատակվում է նաև որպես «Սէնոպ Սահմադին»։ Չունենալով ազնվատոհմիկ ծագում, բայց հարստանալով հարկերի կապալառությամբ, վաշխառությամբ, առևտրով և հողային տիրույթների գնմամբ, դարձել է «պարոն»։


== Կոնսագրությունը ==
Ծավալել է շինարարական գործունեություն, նորոգել և կառուցել է եկեղեցիներ, հյուրատներ, պալատներ։ Նշանավոր էր իր Մրենի Արքայություն կոչված ապարանքը՝ «դրախտ» կոչվող պարտեզով, որը նա կառուցել է 1276-1286 թվականներին՝ ծախսելով 40 հազար դահեկան գումար։ Արճեշի, Երևանի, Օշականի և այլ եկեղեցիների արձանագրություններում Սահմադինը հիշատակվում է որպես բարեգործ։
Անիում թողած 1261 թվականի արձանագրության համաձայն՝ նա Սահիբ-Դիվանիի ու Քարիմանդինի հետ միասին նա Շահնշահ Զաքարյանի որդի Արդաշիրից գնել է Անի քաղաքը ու դարձել նրա «պատրոններից»/«պարոններից» մեկը։
Ըստ Մրենի վանքում թողած արձանագրության՝ ՉԼԳ (1284) թվականին գնել է Մրեն գյուղաքաղաքը։ Հետագայում՝ Արղուն խանի օրոք՝ նաև  Օշականն ու Արջոառիճը։
Ընդարձակ կալվածներ է ունեցել նաև Քաջբերունիքում։


== Երևանի տերը ==
Ըստ Երևանի Կաթողիկե Սբ․ Աստվածածին եկեղեցու հարավային պատին թողած արձանագրության՝ 1264 թ.-ին գնել է Երևանն իր «հողով և ջրով»։ Ի Թ (վիս) ՉԺԳ ա(ստուծո)յ ողորմութ(եամ)բն ու Ելղանին ուժովն ես Սահմադինս պարոն Աւետե(ա)ց որդիս զԵրևան գնեցի հողով և ջրով և իրաւունք զայս արարի, հայրենիք որ գնած ելանի ու գիր առած վկաաւք ու դահիաքն տուած կամ հայրենիք որ փոխած լինի ու մին տարի անցե(ւս)լ լինի այլ յետ չհասնի։ Թէ ով էր (թէ ով ոք) ծռէ կամ մարդ որ ի խսմութե(ան) վերա կաշառք ասէ թէ սուտ է ու թէ ղորդ զկաշառնացոդն տայ — ով այս բանիս հակառկա ու զայս դրեալս խափանէ յերից ս(ուր)բ ժողովոցն նզովե(ա)լ եղիցի, մասն զՈւդայի ժառանկէ և ա(ստուծո)յ խռովութի(ւն) անկանի և ամէն յազգէ նալաթ իրեն վերաՀայկազ Ժամկոչյանը եզրահանգում է, որ գնելով Երևանը՝ Սահմադինը դառնում է Երևանի տերը՝ ձեռք բերելով հողային ռենտա, արտադրվող ու վաճառվող ապրանքներից հարկ գանձելու ու հպատակներից ֆեոդալական տուրք գանձելու իրավունք։ Երևանի առանձին այգիներ գնվել են տարբեր դարերում, նվիրաբերվել եկեղեցիներին, նույնիսկ այգիների առանձին քառորդներ էին համարվում զգալի կապիտալ։ Իսկ ողջ քաղաքը գնել իր ողջ հողերով, ջրերով ու իրավունք ստանալ դրանից հարկահավաքություն իրականացել՝ պահանջում էր իրոք անհավանական մեծ գումար ու ազդեցություն։
Արձանագրության մեջ Սահմադինը նշում է, որ քաղաքը գնել է Աստծո ողորմությամբ ու ելղանի՝ մոնժոլական տիրակալի թույլատվությամբ։ Արձանագրության մեջ նշվում է նաև դահիակ կոչված հարկը վճարելու կարգը՝ թույլ տալով հողատերերին վաճառել իրենց հողակտորները ազատ կարգով՝ վճարելով համապատասխան հարկ Սահմադինին։ Ըստ էության Երևանի բնակչության կազմում բազմաթիվ էին ազատ գյուղացիները ու դրանց թիվը պետք է որ զգալի լիներ, այլապես կարիք չէր լինի առանձին հրաման հրապարակելու՝ վաճառքները կարգավորելու համար։


== Տոհմը ==
Սահմադինը ապրել է մոնղոլական տիրապետության տարիներին, որոնց մշակույթն էլ, հավանաբար, ազդել է իր ու ընտանիքի անդամների անունների վրա։
Եղել է պարոն Ավետիքի որդին, ումից սկիզբ է առել Ավետենց տոհմը։
Կնոջ անունը նշվում է որպես Ուտուրտա, որդիները՝ Ամիրբէկ ու Հազարբէկ։ Թոռը եղել է պարոն Բեսութան։ Խնամիական կապի մեջ է եղել պարոն Ումեկի հետ։


== Ծանոթագրություններ ==
Բագին (այլ կիրառումներ)

Բագին, կարող է վերաբերել՝

Բագին - աստվածներին նվիրված շինություն Հայաստանում
Բագին - գյուղ Արևմտյան Հայաստանում, Խարբերդի վիլայեթի Դերսիմի գավառում
Բագին - 1962 թվականից Բեյրութում եռամսյա պարբերականությամբ լույս է տեսնող գրական, հասարակական հանդես
Բագին - ՀՀԴ բյուրոյի և Համազգային մշակութային միության կենտրոնական վարչության հրատարակության գրականության և արվեստի հանդես
Քրեյգ Արմսթրոնգ

Քրեյգ Արմսթրոնգ (անգլ.՝ Craig Armstrong, ապրիլի 29, 1959(1959-04-29), Գլազգո, Շոտլանդիա, Միացյալ Թագավորություն) շոտլանդացի ժամանակակից կոմպոզիտոր, լայն ժողովրդականություն վայելող մի շարք կինոնկարների երաժշտության, նվագախմբային ստեղծագործությունների հեղինակ։ 1981 թվականին ավարտելով երաժշտության թագավորական ակադեմիան՝ երկեր է գրել և շարունակում է գրել Թագավորական շեքսպիրյան ընկերության, Թագավորական շոտլանդական ազգային նվագախմբի, «Լոնդոնի սինֆոնիետա» անվանումով հայտնի կամերային նվագախմբի, ինչպես նաև ֆիլմերի համար։ Բացի այդ, որպես կոմպոզիտոր ու գործիքավորող համագործակցել է Մադոննայի, U2-ի, Բյորկի, Massive Attack երաժշտախմբի, Թինա Թըրների և համբավավոր այլ երաժիշտների հետ։ Երաժշտական ինքնատիպ ու տպավորիչ գործերի համար արժանացել է մի շարք հեղինակավոր մրցանակների (այդ թվում՝ «Գրեմմի», «ԲԱՖՏԱ», «Ոսկե գլոբուս»), Բրիտանական կայսրության շքանշանի և բազմաթիվ այլ պարգևների։


== Կենսագրություն ==
Արմսթրոնգը ծնվել է 1959 թվականին Գլազգոյում։ Պատանեկան տարիքից անդամակցել է այդ քաղաքում գործած Hipsway, Texas ու The Big Dish երաժշտախմբերին։ Դաշնամուրի և կոմպոզիցիայի հիմնարար դասեր է առել և հմտացել Լոնդոնի երաժշտության թագավորական ակադեմիայում։ 1985 թվականին հաճախել է Գյուլբենկյանի վարած կոմպոզիցիայի և պարարվեստի դասընթացները։ 1980-ական թվականների սկզբից զբաղվել է ստեղծագործական աշխատանքով։ 1990 թվականին իր երաժշտական թատերախմբով մասնակցել է Գլազգոյի  Mayfest փառատոնին։ 1996 թվականին թողարկել է իր առաջին սաունդթրեքը, որը գրել էր «Ռոմեո + Ջուլիետ» ֆիլմի համար։
2017 թվականին ընդունվել է կինեմատոգրաֆիական արվեստների ու գիտությունների ակադեմիա (AMPAS), որն ամեն տարի շնորհում է «Օսկար» հեղինակավոր կինոմրցանակը։


== Գլխավոր գործերը ==
1994: Slow Movement (լարային գործիքների համար)
1998: 20 Movements (նվագախմբի համար)
1999: If Time Must Pass (ջութակի և լարային գործիքների համար)
1999: Escape (նվագախմբի և ձայնի համար)
2000: When Morning Turns to Light (մեցցո սոպրանո, նվագախումբ)
2002: Northern Sounds ... Islands (նվագախումբ)
2005: One Minute (նվագախումբ)
2007: Immer (violin concerto no. 1) (ջութակ և նվագախումբ)
2012: The Lady from the Sea (օպերա)
2015: Far from the Madding Crowd (2015 թ. ֆիլմ)


== Ձայնագրություններ ==
1998: The Space Between Us (ալբոմ)
2002: As If to Nothing
2004: Piano Works (ալբոմ)
2005: Film Works 1995–2005
2005: The Dolls by the Dolls (Անտի Գրայեի և Վլադիսլավ Դելեյի հետ)
2008: Memory Takes My Hand
2014: It's Nearly Tomorrow
2018: Sun On You


== Ֆիլմագրություն ==

Երաժշտության ասպարեզում ներդրած ավանդի համար Քրեյգ Արմսթրոնգին 2010 թվականին շնորհվել է Բրիտանական կայսրության շքանշան և սպայի կոչում (Officer of the Order of the British Empire (OBE):


== Ծանոթագրություններ ==


== Արտաքին հղումներ ==
http://www.craigarmstrong.com/ Քրեյգ Արմսթրոնգ. պաշտոնական կայք
Craig Armstrong's Chester Music homepage
Craig Armstrong Internet Movie Database կայքում
Craig Armstrong at mfiles.co.uk
Աֆանասկովո

Աֆանասկովո (ռուս.՝ Афанаськово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2009) Վոլոշինա

(2009) Վոլոշինա (անգլ.՝ Voloshina), աստերոիդ աստերոիդների հիմնական գոտում։ Հայտնաբերվել է 1968 թվականի հոկտեմբերի 22-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,11516 ա. մ., առավելագույնը մոտենում է 2,6655 ա. մ. հեռավորության վրա և հեռանում 3,5648 ա. մ., իսկ Երկրի ուղեծրին Վոլոշինա աստերոիդը նվազագույնը մոտենում է 1,6831 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2008,26 երկրային օրվա ընթացքում, իր ուղեծրով շարժվելով միջինում 0,17926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2009) Վոլոշինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իրավահավասարության օր

Իրավահավասարության օր (ֆիններեն՝ Tasa-arvon päivä, շվեդերեն՝ Jämställdhetsdagen), կամ  Միննա Կանտի օր (ֆիններեն՝ Minna Canthin päivä, շվեդերեն՝ Minna Canth-dagen), Ֆինլանդիայի համապետական տոն։ Այն նշում են մարտի 19-ին, ֆին բանաստեղծուհի, դրամատուրգ, լրագրող, հասարակական գործիչ, կանանց իրավահավասարության համար պայքարող Միննա Կանտի ծննդյան օրը։
Միննա Կանտը ֆինլանդիայի առաջին հայտնի կին բանաստեղծուհին է։ Նա հայտնի է որպես պատմվածքների, վեպերի և պիեսների հեղինակ, ինչպես նաև որպես լրագրողուհի։ Նա իր ստեղծագործությունները ստեղծել է ինչպես ֆիններեն, այնպես էլ շվեդերեն։ Նա գրել է կանանց դիրքի մասի, նրանց բաժին հասած ծանրության, հասարակության մեջ նրանց նկատմամբ անարդար վերաբերմունքի մասին։ Նրա հոդվածները և գեղարվեստական ստեղծագործությունները մեծ դեր են խաղացել այն բանում, որ 1906 թվականին Ֆինլանդիայի մեծ իշխանության նոր օրենքում կանայք, առաջիններից մեկը Եվրոպայում, ստացան այնպիսի ընտրական իրավունքներ, ինչպիսին ունեին տղամարդիկ։
Իրավահավասրաության օրը նշելու առաջարկն արել է Ֆինլանդիայի ներքին գործերի նախարարությունը (ֆիններեն՝ Sisäasiainministeri) 2003 թվականին։ Այն ստացել է դրական արձագանքներ, այդ թվում նաև Ֆիննական մշակութային ասոցիացիայի կողմից (ֆիններեն՝ Suomalaisuuden liitto) և 2007 թվականից այս տոնն սկսեց նշվել պաշտոնապես։


== Ծանոթագրություններ ==


== Արտաքին հղումներ ==
Альманах Хельсинкского университета: информация о Дне Минны Кант Archived 2007-06-09 at the Wayback Machine.(ֆին.)(Ստուգված է 2 Սեպտեմբերի 2011)
Սինաքերիբ

Սինաքերիբ, Սենեքերիմ (ասոր․ Սին-ախխերիբա՝ Սինը (աստվածը) եղբայրներ տվեց, մոտ մ. թ. ա. 745, Նիմրուդ, Նորասորեստանյան թագավորություն - հոկտեմբերի 20, մ. թ. ա. 681, Նինվե, Նորասորեստանյան թագավորություն), Ասորեստանի թագավոր մ․թ․ա․ 705 թվականից։ Հաջորդել է հորը՝ Սարգոն II-ին։
Մայրաքաղաքը Դուռ-Շարուկինից (Դուր-Շարրուքին) տեղափոխել է Նինվե։ Հենվել է բանակի վրա, ձգտել է թուլացնել Բաբելոնի առևտրա-վաշխառուական խավը։ 703 թ. Քիշի մոտ պարտության է մատնել բաբելա-էլամական դաշնակից ուժերին։ 701 թվականին արշավել է Հուդա, պաշարել (սակայն չի գրավել) Երուսաղեմը, ջախջախել է եգիպտական բանակը։ 696 թ. արշավել է Կիլիկիա։ 693 թ. իրեն է ենթարկել Էլամը և Զագրոսի շրջակայքի երկրները, 691 թ. պարտության մատնել բաբելա-քաղդեա-էլամական դաշնակից զորքերին։ 690 թ. Էլամի թագավոր Ումման-Մենանը հարձակվել է Բաբելոնի վրա և գերել Սինաքերիբի ավագ որդուն՝ Բաբելոնի փոխարքային։ Սինաքերիբը քանդել է Էլամի բնակավայրերը, 689 թվականին գրավել Բաբելոնը և ավերել այն։ Սինաքերիբից դժգոհ տարրերը դավադրաբար սպանել են նրան։ Դավադրության մասնակիցներից էին Սինաքերիբի որդիներ Ադրամալիքը և Աշուրասարը, որոնց հալածել է կրտսեր որդին՝ Ասարհադոնը (Ասարխադդոնը)։ Ադրամալիքը և Աշուրասարը փախել են Հայկական լեռնաշխարհ, այդ մասին տեղեկություն կա Աստվածաշնչում (4-րդ գիրք թագավորաց, ԺԹ, 37) և Մովսես Խորենացու «Հայոց պատմությունում» (Ա, իգ) [հիշվում են Ադրամելեք և Սարասար (Սանասար) ձևով։ Պատմականորեն այդ եղելությունն արտահայտված է «Սասունցի Դավիթ» էպոսում, որտեղ Ադրամալիքն ու Աշուրասարը հիշատակվում են Սանասար ու Բաղդասար կամ Ադրամելիք և Սանասար անուններով։
Ջենտրի շրջան (Միսսուրի)

Ջենտրի շրջան (անգլ.՝ Gentry County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.274 կմ² է, բնակչությունը՝ 6.738 մարդ (2010 թ. տվյալներով)։ Շրջկենտրոնն է Ալբանի բնակավայրը։ Կազմավորվել է 1841 թ.։
Էրմուպոլիս

Էրմուպոլիս (հուն․՝ Ερμούπολη), քաղաք Հունաստանի հարավարևելյան հատվածում՝ Հարավային Եգեյան կղզիների Կիկլադներ տարածաշրջանային միավորի մեջ մտնող Սիրոս կղզու վրա։
Համարվում է Սիրոսի գլխավոր բնակավայրն ու մայրաքաղաքը։ Դեռևս հնագույն ժամանակներից ծառայել է, որպես արդյունաբերական, նավաշինական և մշակութային կենտրոն նոմոսի կազմում և դրա հետ միաժամանակ նաև գեղատեսիլ առողջարան։
Էրմուպոլիսում է գտնվում Հունաստանի Եգեյան համալսարանի մասնաճյուղը։ Այն զբոսաշրջային կարևոր կենտրոն է։ Էրմուպոլիսը տարբեր կապերով միացված է Հունաստանի գլխավոր նավահանգստի՝ Պիրեյոսի, ինչպես նաև Կիկլադյան և Դոդեկանեսյան կղզիների մի շարք քաղաքների հետ։


== Պատմություն ==
Էրմուպոլիս քաղաքը հիմնադրվել է 1820 թվականի Հունաստանի ազգային-ազատագրական հեղափոխության ընթացքում, որն ուղղված էր Օսմանյան կայսրությանը։
Հունաստանի թագավորության հռչակումից հետո Էրմուպոլիսը կարևոր դեր է խաղացել փլուզված տնտեսություն ունեցող երկրի առաջընթացի գործում։ Այն եղել է երկրի գլխավոր նավահանգիստներից մեկը։ 1856 թվականին արդեն Էրմուպոլիսում կայանված էին հունական արտադրության հազարավոր նավեր։
Էրմուպոլիսը, որպես նավահանգստային քաղաք կորցրեց իր դերն ու նշանակությունը այն ժամանակ, երբ 19-րդ դարի վերջին ի հայտ եկավ Պիրեյոսը՝ քաղաքամայր Աթենքի հարևանությամբ։ Վերջին տասնամյակում քաղաքի կարևորությունը նվազել է, սակայն այն ունի իր ուրույն դերը կիկլադյան նավահանգիստների շարքում։


== Բնակչություն ==
Ըստ 2001 թվականի մարդահամարի տվյալների՝ քաղաքի բնակչությունը կազմում է 19 782 մարդ։ Բնակչության խտությունը կազմում է 1 183 մարդ/կմ²։
Էրմուպոլիսի բնակիչները հույներն են, որոնք խոսում են հունարեն լեզվով։ Բնակչության մեծամասնությունը դավանում է քրիստոնեության հույն ուղղափառ ճյուղը, իսկ մի ստվար զանգված դավանում է նաև կաթոլիկություն։ Գլխավոր վանքը դա Էրմուպոլիսի Սուրբ Նիկոլաոսի մայր տաճարն է։
Քաղաքի բնակիչները հիմնականում զբաղվում են ձկնորսությամբ և սպասարկման ոլորտի աշխատանքներով։


== Կլիմա ==
Էրմուպոլիսն արևադարձային քաղաք է։ Ափերը ողողում է Միջերկրական ծովի մաս կազմող Եգեյան ծովի ջրերը։ Եգեյան ծովի կարևոր նշանակություն ունի քաղաքի կլիմայի ձևավորման գործում։
Տարվա ամենատաք ամիսը հուլիսն է, իսկ ամենացուրտը՝ հունվարը։


== Տե՛ս նաև ==
Զբոսաշրջությունը Հունաստանում


== Ծանոթագրություններ ==
Տուն փոքր խորանարդիկներից

«Տուն փոքր խորանարդիկներից» (つみきのいえ, ցումիկի նո իէ), ճապոնական կարճամետրաժ անիմացիոն ֆիլմ, որ ստեղծվել է ռեժիսոր Կունիո Կատոյի կողմից 2008 թվականին։ Արժանացել է «Օսկարի» մրցանակի 2009 թվականին։ Ծերունուն հնչյունավորել է Մասամի Նագասավան։


== Սյուժե ==
Մուլտֆիլմի գլխավոր հերոսը միայնակ ծերունի է։ Քանի որ ջրի մակարդակը նրա տան շուրջն անընդհատ բարձրանում է, այրի տղամարդն ստիպված է կառուցել նորանոր տներ՝ մեկը մյուսի վրա։ Մի օր նա սուզվում է ջրի մեջ, որպեսզի գտնի ծխամորճը ստորին հարկերում, որոնցից յուրաքանչյուրը պահպանում է իր հիշողությունների մի մասը։ Այս պատմությունը մտորումների, հիշողության, ընտանիքի և մենակության մասին է։


== Մրցանակներ ==
Անսիի անիմացիոն ֆիլմերի միջազգային փառատոնի մրցանակ լավագույն կարճամետրաժ ֆիլմի համար (2008),
Օսկար – Լավագույն կարճամետրաժ անիմացիոն ֆիլմ (2009),
Japan Media Arts Festival – Գրան պրի անիմացիայի բաժնում,
Հիրոսիմայի անիմացիայի միջազգային փառատոնի մրցանակ,
LA Shorts Fest – Լավագույն անիմացիա։


== Ծանոթագրություններ ==


== Արտաքին հղումներ ==
«Տուն փոքր խորանարդիկներից» մուլտֆիլմը Anime News Network կայքում
La Maison en Petits Cubes(անգլ.) ֆիլմը Internet Movie Database կայքում
Ագրոնոմիչնոե (գյուղ, Վիննիցայի շրջան)

Անվան այլ կիրառումների համար տե՛ս՝ Ագրոնոմիչնոե (այլ կիրառումներ)Ագրոնոմիչնոե (ուկրաիներեն՝ Агрономічне), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1965 թվականին։
2001 թվականի տվյալներով Ագրոնոմիչնոե գյուղում բնակվում էր 3 852 մարդ։ Բնակավայրը զբաղեցնում է 1,51 կմ² տարածք։ Բնակչության խտությունը կազմում էր 2550,99 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալոե Զամոստե

Մալոե Զամոստե (ռուս.՝ Малое Замостье), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրեբյոնկա

Գրեբյոնկա (ուկրաիներեն՝ Гребінка), քաղաք Ուկրաինայի Պոլտավայի մարզի Գրեբյոնկայի շրջանում։ Բնակավայրը նախկինում նաև անվանվել է Տեն։ Հիմնադրվել է 1895 թվականին։
2001 թվականի տվյալներով Գրեբյոնկա քաղաքում բնակվում էր 11 562 մարդ։ Բնակավայրը զբաղեցնում է 8,7 կմ² տարածք։ Բնակչության խտությունը կազմում էր 1328,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սոֆիա Բաղդասարյան

Սոֆիա Օլեգի Բաղդասարյան (փետրվարի 2, 1986(1986-02-02), Երևան, Հայկական ԽՍՀ, ԽՍՀՄ), հայ օպերային երգչուհի, դերասանուհի։


== Կենսագրություն ==
Ծնվել է 1986 թվականի փետրվարի 2-ին, Երևանում։ Ավարտել է Երևանի Մայակովսկու անվան թիվ 7 միջնակարգ դպրոցը։ 1993-2002 թվականներին սովորել է «Ձայնի պահպանման վոկալ-երգչախմբային» մասնագիտական դպրոցում, 2002-2007 թվականներին՝ Երևանի Կոմիտասի անվան պետական կոնսերվատորիայի վոկալ-արվեստի բաժնում։ 2010 թվականին ավարտել է կոնսերվատորիայի ասպիրանտուրան։ 2011 թվականից Երևանի Հակոբ Պարոնյանի անվան երաժշտական կոմեդիայի պետական թատրոնի թատերախմբում եղել է մեներգչուհի։ 2012 թվականից աշխատում է Հայաստանի ազգային ակադեմիական երգչախմբում՝ որպես երգչախմբի արտիստ։ Հյուրախաղերով հանդես է եկել Ստամբուլի, Բեյրութի, Մոսկվայի, Սանկտ Պետերբուրգի բեմերում։ 2015 թվականից Երևանի Ալեքսանդր Սպենդիարյանի անվան օպերայի և բալետի պետական թատրոնի մեներգչուհի է։
Մասնակցել է տարբեր միջազգային փառատոների՝ «Վերածնունդ» (2010), Մոսկվայի «Կարոտ» (2008), Միջազգային օպերային մրցույթի (2016)։ «Նոր օպերային աշխարհ» նախագծի՝ Մոսկվայում կայացած մեկամսյա կուրսերի շրջանակներում մասնակցել է Ռ. Լեոնկավալոյի «Պայացներ» օպերայի բեմադրմանը, հետագայում խաղացել գլխավոր՝ Նեդդայի դերը (2016)։


== Ներկայացումներ, դերերգեր ==


== Մրցանակներ ==
Տաթևիկ Սազանդարյանի անվան մրցույթում Հայաստանի կոմպոզիտորների միության Հատուկ մրցանակ (2006)
«Ուշ լինի, նուշ լինի» ներկայացման մեջ Նազիկի դերի համար արժանացել է ՀԹԳՄ «Արտավազդ» մրցանակի՝ որպես «Գլխավոր դերի դեբյուտ», (2016)


== Նշումներ ==


== Ծանոթագրություններ ==
Ռևեսթ դե Բրուս

Ռևեսթ դե Բրուս (ֆր.՝ Revest-des-Brousses, օքս.՝ Revèst dei Damas), համայնք Ֆրանսիայի Պրովանս-Ալպեր-Լազուր ափ մարզի Վերին Ալպերի Պրովանսի գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04162։


== Բնակչություն ==
Համայնքի բնակչությունը 2008 թվականին կազմում էր 248 մարդ։


== Տնտեսություն ==
2007 թվականի տվյալներով 154 աշխատունակ տարիքի մարդկանցից (15-64 տարեկան) 105-ը տնտեսապես ակտիվ էին, 49-ը անգործ (ակտիվության ցուցանիշը 68,2 %, 1999 թվականին եղել է՝ 69,4 %)։ 105 աշխատունակ բնակիչներից 95-ը աշխատում էին (56 տղամարդ և 39 կին), անաշխատանք էին 10-ը (5 տղամարդ և 5 կին)։ 49 անգործ մարդկանցից 15-ը աշակերտներ կամ ուսանողներ են, 18-ը թոշակառու, 16-ը չէին աշխատում այլ պատճառներով։


== Տեսարժան վայրեր ==
Սուրբ Կոզմայի և Դամիանի եկեղեցի
Երկաթյա զանգակատուն (1864 թվական)
Դղյակ (XVII դար), այսօր այնտեղ տեղակայված է քաղաքապետարանը


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Ռևեսթ դե Բրուս» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-7 
«Ռևեսթ դե Բրուս» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-10
Աղբյուր-հուշարձան

Աղբյուր-հուշարձան, աղբյուրը ձևավորող ճարտարապետական կառույց։


== Հայաստանում ==
Հայաստանում աղբյուրների ակունքներին, արհեստական ջրավազանների մոտ կոթողներ կանգնեցնելու՝ ջրի պաշտամունքի հետ կապված սովորությանը շատ հին է։ Աղբյուրն ու շրջապատը հարդարելու և ճարտարապետորեն ձևավորելու ավանդույթը շարունակվել է նաև միջնադարում։
Կանգնեցվել են ամենատարբեր հորինվածքի Ահներ, որոնք եղել են նաև ժողովրդական տոնահանդեսների ու խաղերի հավաքատեղիներ։ Խորհրդային Հայաստանի տարածքի վրա միջնադարյան Ահներ պահպանվել են Սանահինում (12-րդ դարի վերջ, ճարտարապետ՝ Մխիթար), Հաղպատում (1258), Ախթալայում (13-րդ դար), Ազիզբեկովի շրջանի Մարտիրոս գյուղում (խաչքարով, 1283, քարգործ՝ Շնորհավոր աղբար), Խնձորեսկում (երկու հատ, 17-րդ դար), Տաթևում՝ գյուղում Ա վանքում ( 1745), Հին Գորիսում (17-րդ դարում) և այլն։


== Պատմություն ==
1930-ական թվականներին սկսած, ժողովրդական վարպետներից բացի, ճարտարապետներն ու քանդակագործները նույնպես հեղինակում են աղբյուր-հուշարձանների նշանավորումն պատմական, հասարակական կարևոր իրադարձությունների, նվիրական գաղափարներ խորհրդանշելու նպատակով։ Դրանք ճարտարապետսւկան մտահղացումներով սերտորեն աղերսվում են միջնադարյան աղբյուր-հուշարձաններին։
Երկրորդ համաշխարհային պատերազմի տարիներին և հետագայում բազում աղբյուր-հուշարձաններ կառուցվեցին զոհված մարտիկների հիշատակին։ Դրանցից առաջինի նախաձեռնողը եղան Փարաքարի գյուղացիները (1942, ճարտարապետ՝ Ռաֆայել Իսրայելյան)։


== Ճարտարապետներ ==
Հայաստանի քաղաքներում, ավաններում, գյուղերում, զբոսայգիներում և ճանապարհներին բազմաթիվ աղբյուր-հուշարձաններ են կանգնեցրել ճարտարապետներ Ռ. Իսրայելյանը, Դ. Թամանյանը, Տ. Մարությանը, քանդակագործներ Այծեմնիկ Ուրարտուն, Արա Հարությունյանը և ուրիշներ՝ երբեմն զարդաքանդակի հետ զգալի տեղ տալով նաև թեմատիկ բարձրաքանդակին։
Հուշարձանի դեկորատիվ հարդարանքը հաճախ լրացվում է ընծայագրերի և հերոսների անունների հիշատակումով, որոնք կոնկրետացնում են նրա բովանդակությունը։


== Տես նաև ==
Վիշապ
Դոլգի (Մարտինովսկի շրջան)

Դոլգի (ռուս.՝ Долгий), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Մալո-Օռլովսկի գյուղական համայնքի կազմի մեջ։
Արան, Եվլախ

Արան, խոշոր գյուղական բնակավայր Ադրբեջանի հանրապետության Եվլախի շրջանում։ 2008 թվականի մարդահամարի տվյալներով գյուղն ունի 7,263 բնակիչ։
Բնակավայրը 1 կմ է հեռու Եվլախ - Գանձակ երկաթուղու Մինգեչաուր կայարանից։
1946 թվականից ունի քաղաքային տիպի բնակավայրի կարգավիճակ։ Մինչև 1990-ականների սկիզբը գյուղն ունեցել է «Ապրիլի 28» անվանումը։


== Բնակչություն ==


== Ծանոթագրություններ ==


== Արտաքին հղումներ ==
Արան, Եվլախ բնակավայրը «GEOnet Names Server» կայքում։
Պետրոս Քերեսթեջյան

Պետրոս Քերեսթեջյան (1840, Ստամբուլ, Օսմանյան կայսրություն - փետրվար 1907), օսմանյան լեզվաբան, լրագրող, թարգմանիչ և թուրքերեն ստուգաբանական բառարանի հեղինակը։


== Կենսագրություն ==
Պետրոսն ունի հայկական ծագում, ծնվել է Կոստանդնուպոլսում՝ Կայսերիում ապրած ընտանիքում։ Նրա հայրը՝ Գրիգորը, անտառահատ էր, հենց այս հանգամանքով էլ տրվել է նրանց ազգանունը՝ «Քերեսթեջյան», որը անգլերենից թարգմանաբար նշանակում է փայտահատ։ Պետրոսը հաճախել է Բեսիկտասի հայկական «Սիբյան» դպրոցը։ Հետո նա տեղափոխվել է Իզմիր, որտեղ հաճախել է տեղի անգլիական դպրոցը։ Թուրքիայում ուսանելուց հետո Պետրոսը շարունակել է իր ուսումն արտասահմանում՝ Փարիզում։ Նա տեղափոխվել է Անգլիա, որտեղ սովորել է իտալերեն։ Երբ վերադառնում էր Թուրքիա, Պետրոսը դարձել է Արտաքին Հաղորդակցությունների գրասենյակի վարիչը՝ մինչև 1880 թվականը։
10 լեզուների հայ պոլիգլոտ և ֆինանսական և տնտեսական գործերի մասնագետ Պետրոս Քերեսթեջյանը հմտացրեց իր եղբորորդուն՝ Բերք Քերեսթեջյանին այս ոլորտներում։ Նա դարձավ Թերքյումանի «Ահվալ» օրաթերթի գլխավոր լրագրողը։ Հետո նա դարձավ Ֆինանսական Մինիստրության Թարգմանությունների գրասենյակի կառավարիչը՝ մինչև իր մահը՝ 1907 թվականը։


== Գործունեություն ==
1891 թվականին Լոնդոնում հրատարակվել է Պետրոս Քերեսթեջյանի ֆրանսերեն «Glanures étymologiques des mots francais: d'origine inconnue ou douteuse» գիրքը։ 1900 թվականին Քերեսթեջյանը հրատարակում է թուրք-ֆրանսերեն բառարան։ Իր եղբորորդու՝ Հեյգի օգնությամբ՝ ետմահու հրատարակվում է իր՝ «Quelques matériaux pour un dictionnaire etymologique de la langue Turque»՝ 1912 թ.ին՝ Լոնդոնում և համարվում է թուրքերենի առաջին ստուգաբանական բառարանը։ 1945 թ.ին, նորից ետմահու հրատարակվում է նրա՝ «Philological and lexicographical study of 6000 words and names Armenian comparisons with 100,000 words, 900 languages, and historical and geographical data»-ն, որը համարվում է հայերենի սկզբնաղբյուրը։


== Ծանոթագրություններ ==
Խնայողության և փոխատվության ընկերակցություն

«Խնայողության և փոխատվության ընկերակցություն» (անգլ.` Savings and loan association, կրճատ` S&L), ամերիկյան ֆինանսական կառույց, որը ներդրողներից ավանդներ է ընդունում և շահ վճարում, անշարժ գույք ձեռք բերելու համար, ինչպես նաև անշարժ գույք գնելու համար փող է փոխ տալիս։ Փոխատվությունը տրվում է գնվող գույքի ապահովմամբ գրավադրման փոխառության տեսքով։
1980 թվականին կառավարության կողմից շահադրույքների ապակարգավորման պատճառով խնայողության և փոխատվության բազմաթիվ ընկերակցություններ դրամամիջոցներ հայթայթելու նպատակով ստիպված էին ավանդի շահադրույքը բարձրացնել մինչև շուկայի ընթացիկ դրույքները, մինչդեռ փոխառուներին տրվող գրավադրման փոխառությունների շահադրույքները մնում էին հաստատագրված և ցածր։


== Գրականություն ==
Փիթեր Քոլին (2001). «Դրամագործության և դրամական միջոցների բառարան», Երևան, «Գիտանք», ISBN 99930-806-7-5
Սեմյոնով (գյուղ, Բելոգորսկի շրջան)

Սեմյոնով (ուկրաիներեն՝ Семенів), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Սեմյոնով գյուղում բնակվում էր 658 մարդ։ Բնակավայրը զբաղեցնում է 0,198 կմ² տարածք։ Բնակչության խտությունը կազմում էր 3323,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելառուսի ազգային տարազ

Բելառուսի ազգային տարազ (բելառուս․՝ Беларускі нацыянальны касцюм), պատմական տարբեր դարաշրջաններում բելառուսների որոշակի շերտերին բնորոշ հագուստ՝ ձևվածքի, գույնի, նյութի տեսակի, արտաքին հարդարանքի առանձնահատկություններով։
Բելառուսական ազգային տարազն ունի ընդհանուր արմատներ, որով կապված է ռուսական և ուկրաինական տարազների հետ։ Ազգային տարազի ձևավորման վրա ազդել են նաև լիտվական և լեհական ավանդույթները։ Բելառուսական զգեստների հետ օգտագործվում են նաև դեկորատիվ զարդեր, գոգնոց, գլխարկներ և այլն։ Բելառուսի տարբեր երկրամասերի ազգային տարազները միմյանցից տարբերվում են որոշակի առանձնահատկություններով։
Բելառուսի զով կլիմայական պայմաններից ելնելով հագուստները ստեղծվում են տեքստիլ ֆաբրիկատներից, որոնք ապահովում են տաքություն և ջերմություն։ Դրանք ստեղծվում են տարբեր գույնի թելերից և միահյուսվելով ստեղծում խորհրդանշական նախշեր։ Բելառուս իշխանավորները սովորաբար իրենց հագուստ ներմուծում են և նախընտրում են կարմիր, կապույտ, կանաչ գույները։ Տղամարդիկ կրում են տաբատ և վերնաշապիկ` համակցված գոտիով, կանայք՝ երկար վերնաշապիկ, կոչվող կիսաշրջազգեստ և գլխաշոր։


== Պատմություն ==
Ավանդական երկու կտոր բելառուսական հագուստը ծագում է դեռևս Կիևյան Ռուսիայի ժամանակաշրջանից և շարունակվում առ այսօր։ Բելառուսի ազգային տարազների մասին առաջին փաստագրական նյութերը թվագրվում են 16-րդ դարին։ Սլավոնների մոտ ասեղնագործության ավանդույթը ձևավորվել է դեռևս նախաքրիստոնեական ժամանակաշրջանում, ունի բազմադարյա պատմություն։ Սա ապացուցվել է հնագիտական պեղումների և ճանապարհորդների փաստագրած նյութերի արդյունքների հիման վրա։ Լիտվայի 1588 թվականի կանոնադրության մեջ որոշակի կետեր վերաբերվում էր Լիտվական համադաշնության մեջ մտնող ժողովուրդների ազգային տարազներին.:
Բելառուսական հագուստների գլխավոր առանձնահատկությունը սպիտակի չափազանց մեծ օգտագործումն է։ Այդ գույնը բնորոշ է բելառուս ժողովրդին։ Ավելի վաղ մարդիկ առնչվելով բնության հետ հագուստների ստեղծման գործում օգտագործել են նաև բնական նյութեր։ Գործվածքներում կիրառվել է բուրդ, եղինջ և իհարկե կտավատ։ Ավելի նոր շրջանում բելառուսկաան հագուստներում մեծացավ նաև մետաքսի դերն ու նշանակությունը։
Գյուղացիության շրջանում տարածված էր խոտաբույսերի և հատապտուղների միջոցով ազգային տարազների պատկերազարդման և գունավորման երևույթը։ Յուրաքանչյուր բելառուսական մարզ ուներ իր սեփական նկարչական օրինաչափությունները։ Սպիտակից բացի 16-18-րդ դարերում բելառուսական ազգային տարազների շրջանում սպիտակից բացի տարածվեցին նաև մանուշակագույն, վառ դեղին, կապույտ և այլ գույները։
19-րդ դարի ավարտին և 20-րդ դարի սկզբի բելառուսական տարազներում տեղ են գտել ցայտուն կերպով արտահայտված էթնիկական առանձնահատկությունները։ Դարերի ընթացքում այս երկրի ազգային հագուստները ենթարկվեցին որոշակի փոփոխությունների՝ պահպանելով իրենց ինքնատիպությունը։


== Տե՛ս նաև ==
Ազգային տարազ
Բելառուսի մշակույթ


== Ծանոթագրություններ ==


== Արտաքին հղումներ ==
Բելառուսի ազգային տարազ Archived 2012-10-27 at the Wayback Machine. (բելառուս.)
Բելառուսական ավանդական ազգային հագուստներ Archived 2010-01-25 at the Wayback Machine.
Կիսինոկ

Կիսինոկ (ռուս.՝ Кисынок), գետ Կամչատկա թերակղզի, Ռուսաստանում։ Գետի երկարությունը 23 կմ։ Թափվում է Ելովկա գետի ձախ ափին՝ 24 կմ հեռավորության վրա։ Այն հոսում է Խարչինսկոե լճում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000016889


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լյուկա Դին

Լյուկա Դին (ֆր.՝ Lucas Digne հուլիսի 20, 1993 թ, Մո), Ֆրանսիացի ֆուտբոլիստ, «Բարսելոնա» ֆուտբոլային ակումբի և Ֆրանսիայի հավաքականի ձախ պաշտպան։


== Ակումբային կարիերա ==


=== Լիլ ===

2010 թվականի հուլիսի 27-ին Լյուկա Դինը Լիլ ակումբի հետ կնքեց իր կարիերայի առաջին պրոֆեսիոնալ պայմանագիրը, որը նախատեսված էր մինչև 2013 թվականի հուլիս ամիսը։ 2012 թվականի հունվարին Լիլ ֆուտբոլային ակումբը երկարաձգեց պայմանագիրը մինչև 2016 թվականի հունիսի 30-ը։
Ֆրանսիայի առաջնության 2011/12 մրցաշրջանում Դինը վերջնականապես ամրագրեց իր տեղը հիմնական կազմում և վերցրեց 3-րդ համարի մարզաշապիկը։ Լիլի կազմում առաջին պաշտոնական հանդիպումը տեղի ունեցավ 2011 թվականի հոկտեմբերի 26-ին Ֆրանսիայի գավաթի խաղարկության Սեդանի դեմ հանդիպման ժամանակ, որը ավարտվեց Լիլի հաղթանակով՝ 3:1 հաշվով։


=== Պարի Սեն-Ժերմեն ===
2013 թվականի հուլիսի 17-ին Դինը 5 տարվա պայմանագիր կնքեց ֆրանսիական մեկ այլ՝ ՊՍԺ ֆուտբոլային ակումբի հետ, պայմանագրի արժեքը կազմում էր 15 մլն եվրո։


==== → Ռոմա ====
2015 թվականի օգոստոսի 26-ին, իտալական Սերիա A-ն ներկայացնող Ռոմա ֆուտբոլային ակումբը հայտարարեց, որ Լյուկա Դինը վարձավճարով հանդես կգա հռոմեական ակումբում, վարձավճարի արժեքը կազմում է 2,5 մլն եվրո, ինչպես նաև հաջորդ մրցաշրջանում ֆուտբոլիստի ամբողջ տրանսֆերի ձեռ բերման հնարավորությամբ։ Դինը իր անդրանիկ հանդիպումը մայրաքաղաքային թիմի կազմում անցկացրեց 2015 թվականի օգոստոսի 30-ին Յուվենտուսի դեմ, հանդիպումը ավարտվեց Ռոմայի հաղթանակով 2:1 հաշվով։


== Վիճակագրություն ==
ըստ հոկտեմբերի 27-ի տվյալների


== Նվաճումներ ==
Ֆրանսիայի չեմպիոն՝ 2013/14
Ֆրանսիայի Լիգայի գավաթի չեմպիոն՝ 2013/14
Ֆրանսիայի Սուպեր գավաթի չեմպիոն՝ 2013, 2014


== Ծանոթագրություններ ==


== Արտաքին հղումներ ==
Պրոֆիլը ՊՍԺ-ի պաշտոնական կազմում Archived 2016-08-17 at the Wayback Machine.
Պրոֆիլը Ռոմայի պաշտոնական կազմում Archived 2015-10-02 at the Wayback Machine.
Պրոֆիլը ՖՖՖ-ի կայքում Archived 2018-08-01 at the Wayback Machine.
Վեսյոլոե (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1929 թվականին։
2001 թվականի տվյալներով Վեսյոլոե գյուղում բնակվում էր 325 մարդ։ Բնակավայրը զբաղեցնում է 0,825 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)